Кнігазбор

**«Кнігазбор»** — прыватнае выдавецкае ўнітарнае прадпрыемства, якое ажыцьцяўляла выпуск мастацкай, навукова-папулярнай, вытворча-практычнай, даведачнай літаратуры.

## Гісторыя
17 сакавіка 1995 году выбітнымі беларускімі дзеячамі культуры і навукі быў заснаваны Міжнародны Фонд «Беларускі кнігазбор», галоўнай мэтай якога было — збор матэрыялаў і падрыхтоўка да друку аднайменнага 200-томнага кніжнага праекту. Ідэя была распрацавана беларускім пісьменьнікам і літаратуразнаўцам Кастусём Цьвіркам. У сувязі са зьмяненьнямі ў заканадаўстве ў 2006 годзе грамадзкія аб’яднаньні больш не маглі займацца камэрцыйнай дзейнасьцю і Управа МГА «Белкнігазбор» прапанавала выканаўчаму дырэктару аб’яднаньня Вінярскаму Г. Д. зарэгістраваць самастойнае выдавецтва «Кнігазбор», якое б працягвала выдавецкую справу «Беларускага кнігазбору». У лютым 2006 году ПУП «Кнігазбор» было зарэгістравана, а з траўня 2006 году, атрымаўшы ліцэнзію, пачало самастойную выдавецкую дзейнасьць.

У студзені 2021 году Дэпартамэнт фінансавых расьследаваньняў Камітэту дзяржаўнага кантролю забраў тэхніку і заблякаваў рахунак выдавецтва, аднак ужо ў чэрвені выдавецтва атрымала паведамленьне пра магчымасьць ізноў карыстацца банкаўскім рахункам.

Але ўжо ў лютым 2022 году Міністэрства інфармацыі прыпыніла выдавецкую дзейнасьць ПУП «Кнігазбор». У сьнежні 2022 году ў выдавецтве адбылася пазаплянавая комплексная праверка пад кіраўніцтвам пракуратуры горада Менску. У склад правяраючых, апроч прадстаўнікоў пракуратуры, ўвайшлі ўпаўнаважаныя ад Інспэекцыі па падатках і зборах, Міністэрства інфармацыі і Мінгарвыканкаму. Праверка доўжылася болей за месяц. Падчас праверкі Міністэрства інфармацыі паўторна прыпыніла выдавецкую дзейнасьць прадпрыемства. У выніку праверкі былі толькі выяўлены невялікія парушэньні ў ліцэнзійнай дзейнасьці, але выдавецтву было прапанавана падаць на ліквідацыю. У лютым 2023 ПУП «Кнігазбор» спыніў сваю дзейнасьць. У кастрычніку 2023 году найвялікшае прыватнае выдавецтва Беларусі, якое спэцыялізавалася на выданьні кніг на беларускай мове было афіцыйна ліквідавана.

## Спэцыялізацыя
Выдавецтва працавала над кніжным праектам «Беларускі кнігазбор», каардынавала працу дасьледчыкаў і літаратараў, рыхтавала макеты для кніг праекта для далейшага іх самастойнага выданьня, а таксама выданьня праз іншыя выдавецтвы, у прыватнасьці — «Беларуская навука».

Сумесна з партнэрамі — ГА «Саюз беларускіх пісьменьнікаў» і МГА «Згуртаваньне Беларусаў сьвету „Бацькаўшчына“» рыхтаваліся да друку і выдаваліся кнігі сэрыі сучаснай літаратуры «Кнігарня пісьменьніка», дзіцячая сэрыя «Каляровы ровар» і кніжная сэрыя беларускіх эмігрантаў-літаратараў і кніг аб беларускай дыяспары «Бібліятэка Бацькаўшчыны».

Штогод у выдавецтве выходзіць каля ста найменаваньняў кніг. Сярод вядомых беларускіх аўтараў, выдаеваемых выдавецтвам: Віктар Марціновіч, Рыгор Барадулін, Віктар Казько, Уладзімер Някляеў, Алесь Пашкевіч, Барыс Пятровіч, Людміла Рублеўская, Міхась Скобла, Віктар Шалкевіч, Андрэй Хадановіч.

Кнігі выдадзеныя ў «Кнігазборы» штогод прызнаваліся найлепшымі кнігамі Беларусі ў розных намінацыях, зьяўляліся пераможцамі літаратурных прэміяў.

## Кіраўніцтва выдавецтва
Дырэктар і заснавальнік — Генадзь Вінярскі. Галоўны рэдактар — пісьменьнік, кандыдат гістарычных навук Кастусь Цьвірка.

## Крыніцы

## Літаратура
* 

## Вонкавыя спасылкі
* Старонка выдавецтва «Кнігазбор» на Фэйсбуку
* 
* Кнігі выдавецтва на knihi.by

Катэгорыя:Беларускія выдавецтвы
Катэгорыя:Арганізацыі, заснаваныя ў 2006 годзе
Катэгорыя:Арганізацыі, якія зьніклі ў 2023 годзе